Baie dankie dat jy op die “blog” kom inloer en vir die boodskappe wat jy aan my gestuur het. Laat my asseblief toe om daarop te reageer.
“My vriend ek weet nie watter Bybel jy lees nie , maar dit is nie die Woord van God nie. Jesus praat meer oor die hel as oor die hemel.
Soos jy weet is die Skrifte oorspronklik in Hebreeus (ook sommige plekke in Aramees) en Grieks geskryf. Die oorspronklike boeke is verlore, maar deur talle manuskripte wat vanaf die oorspronklike oorgeskryf was, het ons vandag die gesaghebbende Geskrifte soos vervat in die Bybel, wat ook deur die oorspronklike apostels aanvaar was:
1Kor 15:3-4 Want in die eerste plek het ek aan julle oorgelewer wat ek ook ontvang het, dat Christus vir ons sondes gesterf het volgens die Skrifte; 4 en dat Hy begrawe is, en dat Hy op die derde dag opgewek is volgens die Skrifte.
Ons lees dus basies vertalings van hierdie Skrifte as ons nie die oorspronklike tale kan verstaan nie. Ek lees dus ook vertalings…van die 1933 Afrikaanse Vertaling tot by die Engelse King James vertaling. Ek het tans oor die 20 vertalings in my besit en ek gebruik dit almal indien een vertaling nie so duidelik is nie. Ek hoop dit beantwoord jou eerste vraag.
Dit waarvan jy my beskuldig N_____, is presies wat jy doen! En hier kan ek net Jesus se ernstige waarskuwing herhaal aan diegene wat byvoeg en weglaat van Sy woorde. Ek hoop jy neem noukeurig notisie want dit is ‘n baie, baie ernstige saak waarvan jy my aankla:
Sê asseblief vir my N____, watter vertaling gebruik jy wat jou die reg gee om die gruwelike stelling oor die Here Jesus se woorde te maak?
Dat Jesus baie oor die geestelike vuur gepraat het, is egter 100% waar. Maar ek dink nie jy glo dat God se vuur NIE na ‘n sogenaamde hel verwys nie. Lees gerus oor God se vuur (ook Sy “poel van vuur”) en die doel daarvan by hierdie skakels. Kom gerus terug as jy iets anders kan bewys oor God se vuur as wat in die Skrifte aan ons voorgehou word: